अर्जुन काधे

अर्जुन काधे (जन्म 7 जनवरी 1994) एक भारतीय टेनिस खिलाड़ी है। अर्जुन को 27 अगस्त 2018 को प्रदान की गई 328 की एटीपी एकल श्रेणी, उनके पेशे की सबसे उच्चतम एकल श्रेणी है। इसके अलावा उन्हें 19 नवंबर 2018 को एटीपी युगल श्रेणी में 168वीं श्रेणी दी गई थी। अर्जुन ने 2 आईटीएफ फ्यूचर्स एकल खिताब और 7 आईटीएफ फ्यूचर्स युगल खिताब जीते हैं।

व्यक्तिगत और प्रारंभिक जीवन 
अर्जुन का जन्म पुणे में हुआ था, उनके माता-पिता का नाम रश्मि और जयंत काधे है। अर्जुन के पिता ने उसे टेनिस खेलने के लिये बढ़ावा दिया। उन्होंने ओक्लाहोमा स्टेट यूनिवर्सिटी में जाने से पहले सिम्बायोसिस कॉलेज ऑफ आर्ट्स एंड कॉमर्स में पढ़ाई की। उन्हें महाराष्ट्र राज्य लॉन टेनिस एसोसिएशन (MSLTA) और खेल एनजीओ लक्ष्य से भी समर्थन मिला। उन्होंने 2017 में ओक्लाहोमा स्टेट यूनिवर्सिटी से स्नातक की पढ़ाई पूरी की। ओक्लाहोमा में अर्जुन और उनके युगल साथी जूलियन कैश के कार्यकाल में इंटरकॉलेजिएट टेनिस एसोसिएशन रैंकिंग में शीर्ष स्थान हासिल करने वाली ओक्लाहोमा राज्य के इतिहास की पहली युगल टीम बन गई। इस जोड़ी ने एनसीएए युगल चैम्पियनशिप में प्रतिष्ठित ऑल-अमेरिका सम्मान के साथ 34 जीत दर्ज की। उनके कोच हेमंत बेंद्रे है।

पेशेवर कैरियर 
वह पिछले दो वर्षों में जूनियर स्तर पर चार ग्रैंड स्लैम प्रतियोगिता में से प्रत्येक में दिखाई दिए। अर्जुन ने अपना पहला आईटीएफ एकल खिताब नवंबर 2017 में वियतनाम के थू दाऊ मोट शहर में जीता था।  

उन्होंने 2018 महाराष्ट्र ओपन में अपने एकल और युगल एटीपी वर्ल्ड टूर की शुरुआत की। एकल में, वह हमवतन युकी भांबरी से शुरुआती दौर में हार गए। युगल में उन्होंने फ्रेंचमैन बेनोइट पायर के साथ जोड़ी बनाई लेकिन वहां भी पहले दौर में हार गए। 

अर्जुन तीन ऑल-अमेरिका सम्मान अर्जित करने वाले तीसरे काउबॉय बन गए। उन्होंने साथी जूलियन कैश के साथ एक टीम-हाई 34 डबल्स जीत का संकलन किया। मुख्य रूप से नंबर 2 की पोजीशन पर खेलते हुए, उन्होंने 20 सिंगल्स जीत हासिल की, जिसमें दो जीत अपने से ऊपर के श्रेणी के प्रतिद्वंद्वियों पर जीत भी शामिल थी। उन्होंने कैस के साथ युगल में सात रैंक के विरोधियों को हराया, जिनमें से दो एनसीएए युगल टूर्नामेंट में आए थे। उन्होंने मार्च में पैसिफिक कोस्ट डबल्स टूर्नामेंट भी जीता और कैश के साथ टीम बनाकर फॉल प्ले के साथ आईटीए सेंट्रल रीजनल के क्वार्टर फाइनल में पहुंच गए। वर्तमान में ओएसयू के युगल टूर्नामेंट जीत सूची में वह 67 जीत के साथ छठे स्थान पर है।

टूर्नामेंट का फाइनल

युगल: 2 (1-1)

सन्दर्भ

बाहरी कड़ियाँ 

    
   Arjun Kadhe 
 ओकलाहोमा स्टेट यूनिवर्सिटी में अर्जुन काधे 
जीवित लोग
1994 में जन्मे लोग
भारतीय पुरुष टेनिस खिलाड़ी